CELEX: 32010D0608(02)
Language: da
Date: 2010-03-18 00:00:00
Title: Afgørelse nr. H5 af 18. marts 2010 om samarbejde vedrørende bekæmpelse af svig og forebyggelse af fejl inden for rammerne af Rådets forordning (EF) nr. 883/2004 og Europa-Parlamentets og Rådets forordning (EF) nr. 987/2009 om koordinering af de sociale sikringsordninger  Tekst af relevans for EØS og for EF/Schweiz-aftalen

8.6.2010   
            
            
               DA
            
            
               Den Europæiske Unions Tidende
            
            
               C 149/5
            
         AFGØRELSE Nr. H5
   af 18. marts 2010
   om samarbejde vedrørende bekæmpelse af svig og forebyggelse af fejl inden for rammerne af Rådets forordning (EF) nr. 883/2004 og Europa-Parlamentets og Rådets forordning (EF) nr. 987/2009 om koordinering af de sociale sikringsordninger
   (Tekst af relevans for EØS og for EF/Schweiz-aftalen)
   2010/C 149/05
   DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER HAR —
   under henvisning til artikel 72, litra a), i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (1), i henhold til hvilken den administrative kommission har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EF) nr. 883/2004 og Europa-Parlamentets og Rådets forordning (EF) nr. 987/2009 (2),
   under henvisning til artikel 76 i forordning (EF) nr. 883/2004,
   under henvisning til artikel 2, stk. 2, artikel 20, artikel 52 og artikel 87, stk. 3, i forordning (EF) nr. 987/2009, og
   ud fra følgende betragtninger:
   
               (1)
            
            
               De kompetente myndigheder og institutioner er forpligtet til at samarbejde for at sikre en korrekt gennemførelse af forordningen, jf. artikel 76 i forordning (EF) nr. 883/2004.
            
         
               (2)
            
            
               Foranstaltninger til bekæmpelse af svig og forebyggelse af fejl er tæt knyttet til de elementer af den sociale sikring, der er fastsat i artikel 3, stk. 1, i forordning (EF) nr. 883/2004, og har til formål at sikre, at bidrag betales til den rette medlemsstat, og at ydelser ikke bevilges på forkert grundlag eller opnås ved svig.
            
         
               (3)
            
            
               Bekæmpelse af svig og forebyggelse af fejl indgår derfor i en korrekt gennemførelse af forordning (EF) nr. 883/2004 og forordning (EF) nr. 987/2009.
            
         
               (4)
            
            
               Et tættere og mere effektivt samarbejde mellem de kompetente myndigheder og institutionerne er en nøglefaktor inden for bekæmpelse af svig og forebyggelse af fejl.
            
         
               (5)
            
            
               Det er af grundlæggende betydning for administrationen af forordningerne at kunne identificere personer, både med hensyn til at kunne spore dem i en institutions database og sikre sig, at personen er den, som den pågældende udgiver sig for at være.
            
         
               (6)
            
            
               Artikel 3, stk. 3, i forordning (EF) nr. 987/2009 fastlægger, at ved indsamling, overførsel eller behandling af personoplysninger i medfør af den nationale lovgivning med henblik på at gennemføre grundforordningerne bør medlemsstaterne sikre, at de berørte personer fuldt ud er i stand til at udøve deres rettigheder vedrørende beskyttelse af personoplysninger i overensstemmelse med EU's bestemmelser om beskyttelse af fysiske personer i forbindelse med behandling af personoplysninger og fri udveksling af sådanne oplysninger.
            
         
               (7)
            
            
               Artikel 5, stk. 3, i forordning (EF) nr. 987/2009 tillader den kompetente institution, hvor der er opstået tvivl, at anmode institutionen på opholds- eller bopælsstedet om at kontrollere oplysninger, som den pågældende person har afgivet, eller gyldigheden af et dokument.
            
         
               (8)
            
            
               Effektivt samarbejde med henblik på at bekæmpe svig og forebygge fejl indebærer, at man bygger på mekanismer til fremskaffelse af oplysninger om ændringer af den gældende lovgivning og på artikel 20 og 52 i forordning (EF) nr. 987/2009.
               Beslutningen i sagen er truffet på de i artikel 71, stk. 2, i forordning (EF) nr. 883/2004 fastsatte betingelser -
            
         VEDTAGET DENNE AFGØRELSE:
   
      Generelle emner
   
   
               1.
            
            
               Medlemsstaternes myndigheder og institutioner samarbejder i forbindelse med bekæmpelsen af svig og forebyggelsen af fejl med henblik på en korrekt gennemførelse af forordning (EF) nr. 883/2004 og (EF) nr. 987/2009.
            
         
               2.
            
            
               Den administrative kommission drøfter emner i forbindelse med samarbejdet om bekæmpelse af svig og forebyggelse af fejl én gang om året. Drøftelsen baseres på frivillig indberetning fra medlemsstaterne om deres erfaring og fremskridt på dette område. Det foreslåede indhold af en sådan indberetning er anført i bilag 1.
            
         
               3.
            
            
               Medlemsstaterne udpeger et kontaktpunkt for bekæmpelse af svig og forebyggelse af fejl, hvortil enten risici for svig og misbrug eller systematiske problemer, som forårsager forsinkelse og fejl, kan indberettes af de kompetente myndigheder eller institutioner. Dette kontaktpunkt medtages i en liste, der skal offentliggøres af sekretariatet for den administrative kommission.
            
         
      Fejl
   
   
               4.
            
            
               For at begrænse risici for fejl tager de kompetente myndigheder og institutioner skridt til at sikre, at en rettidig og korrekt fremskaffelse af oplysninger opnås, især når systemet til elektronisk udveksling af oplysninger i forbindelse med social sikring anvendes. I den forbindelse bør de kompetente myndigheder og institutioner:
               
                           a)
                        
                        
                           sørge for, at oplysninger, der sendes elektronisk via systemet »Standard Electronic Documents« til de kompetente myndigheder og institutioner i andre medlemsstater er underlagt kvalitetskontrol, især med hensyn til identificeringen af den berørte person og PIN-koden og
                        
                     
                           b)
                        
                        
                           rapportere til den tekniske kommission og den administrative kommission om systematiske problemer, som forårsager forsinkelser og fejl, når der udveksles oplysninger i henhold til forordningerne.
                        
                     
         
      Indberetning af dødsfald
   
   
               5.
            
            
               For så vidt angår samarbejde i forbindelse med indberetning af dødsfald:
               
                           a)
                        
                        
                           Medlemsstaterne udveksler gennem den administrative kommission enhver form for nyskabende praksis, som de har indført på dette område, eller de rapporterer om enhver hindring i samarbejdet vedrørende dette emne.
                        
                     
                           b)
                        
                        
                           Medlemsstaterne gennemgår deres praksis, der skal løse problemet med den manglende indberetning af dødsfald i grænseoverskridende tilfælde, for at sikre, at en sådan praksis så vidt muligt er i overensstemmelse med den bedste praksis på dette område. Bilag 2 indeholder en liste over bedste praksis.
                        
                     
                           c)
                        
                        
                           Anmodninger om oplysninger fra institutioner eller kompetente myndigheder vedrørende indberetning af dødsfald behandles så hurtigt som muligt af den modtagende part.
                        
                     
         
      Anmodninger om oplysninger
   
   
               6.
            
            
               Under hensyntagen til kravet om at handle i overensstemmelse med EU's bestemmelser om beskyttelse af fysiske personer i forbindelse med behandling af personoplysninger og om fri udveksling af sådanne oplysninger samarbejder de kompetente myndigheder og institutioner i forbindelse med anmodningerne fra andre medlemsstater om oplysninger, der skal bekæmpe svig og sikre den korrekte gennemførelse af forordningerne. De foretager en omhyggelig vurdering af den retlige stilling, inden en sådan anmodning afvises af databeskyttelseshensyn.
            
         
               7.
            
            
               I tilfælde, hvor en anmodning om oplysning om bekæmpelse af svig og forebyggelse af fejl vedrører data om gennemførelsen af koordineringsforordningerne, men ikke håndteres direkte af en institution eller kompetent myndighed, hjælper den institution eller kompetente myndighed den anmodende institution eller myndighed med at finde en tredjepart som passende informationskilde og yde bistand i forhandlinger med denne tredjepart.
            
         
      Revisionsklausul
   
   
               8.
            
            
               Denne afgørelse tages op til fornyet overvejelse senest ved udgangen af det andet år efter dens ikrafttræden.
            
         
               9.
            
            
               Denne afgørelse offentliggøres i Den Europæiske Unions Tidende. Den træder i kraft den første dag i den anden måned efter offentliggørelsen.
            
         
      
         
            Formand for den administrative kommission
         
         José Maria MARCO GARCÍA
      
   
   
      (1)  EUT L 166 af 30.4.2004, s. 1.
   
      (2)  EUT L 284 af 30.10.2009, s. 1.
   
      BILAG 1
      
         Eksempler på emner, der skal behandles i de årlige indberetninger fra medlemsstaterne om bekæmpelse af svig og forebyggelse af fejl
      
      
                  1.
               
               
                  Skridt, der er taget i løbet af hele året, for at bekæmpe svig og forebygge fejl i tilfælde, der afgøres i henhold til forordningerne.
               
            
                  2.
               
               
                  Særlige problemer med hensyn til at gennemføre koordineringsbestemmelserne, som i det mindste kan medføre risici for svig og fejl.
               
            
                  3.
               
               
                  Aftaler og bilaterale samarbejdsordninger med andre EU-medlemsstater, der er indgået for at bekæmpe svig og forebygge fejl.
               
            
                  4.
               
               
                  Skridt, der er taget med hensyn til naturalydelser, for at fremme, at institutioner og udbydere af sundhedspleje overholder koordineringsbestemmelserne og fremskaffer oplysninger til borgerne.
               
            
   
      BILAG 2
      
         Bedste praksis, der skal løse problemet med den manglende indberetning af dødsfald i grænseoverskridende tilfælde
          (1)
      
      
                   
               
               
                  Etablering af et system til værtsstatens direkte indberetning af dødsfald
               
            
                   
               
               
                  Sammenligning af data
               
            
                   
               
               
                  Anmodning af administrativ kontrol foretaget af værtsstaten
               
            
                   
               
               
                  Adgang til sundhedsinstitutionernes indberetninger af dødsfald
               
            
                   
               
               
                  Leveattest
               
            
                   
               
               
                  Sikring af direkte fysisk tilstedeværelse i værtsstaten.
               
            
         (1)  Rapporten af 16. november 2009, som er udarbejdet af ad hoc-opfølgningsgruppen om bekæmpelse af svig og forebyggelse af fejl under den administrative kommission, offentliggjort som CASSTM notat 560/09, indeholder under afsnit 9.2. en mere omfattende beretning af den bedste praksis.